paragraph_text: Operacija je potom preimenovana u Crvena krila II i produljena je za oko tri tjedna tijekom koje su tijela poginulih američkih vojnika izvučena iz područja borbi, a spašen je samo jedan od četiriju vojnika prve grupe za izviđanje i nadzor, Marcus Luttrell. Iako je djelomično ostvaren prvobitni cilj operacije: prekid aktivnosti antikoalicijskog pokreta, Ahmad Shah pregrupirao je svoje snage u Pakistanu,te se vratio u područje čak s više ljudi i naoružanja. Regrutiranje novih boraca olakšala mu je reputacija koju je stekao nakon uspješne zasjede i obaranja američkog helikoptera. Tijekom naredne operacije Kitolovci, tri tjedna nakon završetka operacije Crvena krila, Shahova je skupina boraca posve onesposobljena u kolovozu 2005. u pokrajini Kunaru, a sam je Shah teško ranjen.